
Esselamu Alejkum, imam pitanje za vas, stranicu mi je preporučio prijatelj.


Dakle radi se o snovima koje sam imao u zadnjih mjesec i po dana.


Jednu večer sam legao spavat i sanjao sam da u džamiji nepoznati čovjek traži od mene da proučim ezan, nakon toga sam se probudio i nisam obraćao pažnju na taj san. Nakon 4-5 dana ponovo sanjam da u džamiji u mom selu stariji čovjek iz prvog safa upire prstom u mene u zadnjem safu i traži od mene da proučim ezan, nakon toga sam se opet probudio i nisam obraćao pažnju na to. Ti snovi su prestali, da bi se nakon 2 sedmice opet ti isti snovi počeli ponavljati. Sada već razmišljam o tome da je to neki znak, ali ne znam šta trebam da uradim, kome da se obratim, pa pišem vama.


Imam 25 godina, muškarac sam. Namaz ne obavljam, obavljao sam jedno vrijeme pa sam prestao, ponovo sam počeo da klanjam, pa sam opet prestao. Mnogo toga znam u vezi naše vjere, ali slabo praktikujem.


Unaprijed hvala na vašem odgovoru i Allah vas nagradio.


* 
* 
* 
* 
* 
* 
* 
* 
* 
* 

 

SANJAO SAM DA SE OD MENE TRAŽI DA UČIM EZAN
===========================================

 

Ve alejkumusselam


Hvala Allahu Gospodaru svjetova, salavat i selam na Poslanika Njegova a zatim:


Na tebi je da prihvatiš poziv Milostivog Gospodara koji te napominje na ono u čemu je tvoja sreća i vječni spas.


Vrati se namazi i pokornosti Allahu i ne budi od onih kojima su znakovi i dokazi dolazili a oni nemarni bili pa vječnost svoju upropastili.


U ezanu je ispravno vjerovanje, tevhid, poziv na namaz i spas… sve ono što gubi onaj koji redovno ne klanja.


Allah te pomogao da mu budeš pokoran. Amin


Na pitanja odgovorio Jasmin Durić, prof.


<https://www.n-um.com>


